Virksomheden er i gang med en hel ny strategi og det kræver investeringer i ny fabrik i Hasselager og lukning af produktionen i Hjørring, skriver Børsen. - For at nå vort indtjeningsmål investerer vi nu 35 mio. kr. i et nyt fabriksanlæg i Hasselager ved Århus med fokus på automatisering og centralisering af produktionen. Til gengæld nedlægger vi produktionen på fabrikken i Hjørring, der bliver et udviklingscenter. Det betyder, at antallet af medarbejdere i højsæsonen reduceres fra 70 til 20. Det har vi for længst varskoet de ansatte om og givet dem en bonus for at blive indtil 1. januar 2008, siger adm. direktør Bo Nørholm til Børsen. Han vil ikke afvise, at afskedigelserne i Hjørring bliver færre end først varslet. Det afhænger af, om omsætningen udvikler sig bedre end forventet.
En af nordens største producenter af dyrefoder, Vital Petfood Group, med hovedsæde i Århus vil lukke produktionen i Hjørring.